สถานการณ์โรค COVID-19 ไทยเพิ่มมาตรการเข้มคัดกรอง ป้องกันถึงระดับชุมชนแต่ไม่พบผู้ป่วย
สถานการณ์โรค COVID -19 ไทยเพิ่มมาตรการเข้มคัดกรอง ป้องกันถึงระดับชุมชนแต่ไม่พบผู้ป่วยนายแพทย์โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวถึงสถานการณ์ประจำวันกรณีโรค COVID-19 ในประเทศไทยวันนี้ ว่า เมื่อวานนี้ไทยได้ยกระดับมาตรการคัดกรอง ค้นหาและป้องกัน เพิ่มขึ้นเป็น 2 เท่า ทั้งผู้เดินทางจากประเทศเสี่ยงและป้องกันในพื้นที่ 8 จังหวัดเสี่ยงเพราะเป็นแหล่งท่องเที่ยวยอดนิยมของนักท่องเที่ยว แต่ไม่พบผู้ป่วยเพิ่ม ทำให้ผู้ป่วยสะสมของไทยยังคงที่ 35 ราย รักษาหายให้กลับบ้านได้แล้ว 17 ราย ส่วนกรณีรายการการเสียชีวิตของผู้อำนวยการโรงพยาบาลอู่ฮั่น จากโรค  COVID-19 ทางการไทยขอแสดงความเสียใจกับกรณีนี้แต่ยืนยันไทยไม่มีกรณีบุคคลากรทางการแพทย์ที่ติดเชื้อโคโรนาไวรัส 19 เพราะบุคลากรทั้งหมดดำเนินการตามาตรฐานความปลอดภัยทั้งต่อประชาชนและบุคคลากรที่ปฏิบัติงาน มีเพียงบุคลากรรายเดียว ซึ่งเป็นเจ้าหน้าที่ รพ.เอกชน ที่ติดเชื้อเพราะผลตรวจครั้งแรกพบโรคไข้เลือดออกก่อนจึงไม่ได้ระวังเรื่องไข้หวัดแต่หลังกรณีนั้นได้มีการเน้นย้ำและฝึกปฎิบัติแก่บุคลากรทางการแพทย์แล้ว ส่วนกรณีข้อวิจารย์ของนักวิชาการต่างประเทศ สงสัยไทยปกปิดข้อมูลจำนวนผู้ป่วย เพราะตัวเลขผู้ป่วยน้อยกว่าจำนวนนักท่องเที่ยวจีนที่เข้ามาในพื้นที่นั้น ยืนยันไทยเป็นประเทศแรกๆ ที่มีการคัดกรอง ค้นหาผู้ป่วยเข้มในสนามบิน จนเป็นประเทศแรกที่เจอผู้ป่วยรายแรกนอกประเทศจีน และรัฐบาลมีนโยบายให้ความสำคัญขยายมาตรการป้องกันลงลึกในชุมชน ซึ่งต้องถามกลับไปยังประเทศที่สงสัยไทยว่าได้ดำเนินมาตรการเข้มถึงขั้นที่ไทยดำเนินการหรือไม่ นอกจากนี้อีกปัจจัยที่ทำให้ตอนนี้ไทยพบผู้ป่วนลดลงเพราะขณะนี้จำนวนนักท่องเที่ยวจีนเข้าไทยลดลงร้อยละ 90 ร่วมกับความตระหนักในการป้องกันของเอกชนและและประชาชน